open-index/open-wikipedia-markdown huggingface dataset:
שיפי חריטן

**שיפי גרימברג חריטן** (נולדה בי"ט באב תשמ"ה, 6 באוגוסט 1985) היא אשת תקשורת, עיתונאית ושדרנית רדיו.

## ביוגרפיה
נולדה ביישוב יקיר שבשומרון, לזיסל ולרב ישראל אריה הכהן שקרקה, בילדותה עברו ליישוב עמנואל ולמדה בבית ספר יסודי ובתיכון 'בית יעקב' בעמנואל.

## בתקשורת
ב־2008 החלה את דרכה העיתונאית, בעריכת חדשות ומדור דעות וטור שבועי ב'קצר נט' - אתר חדשות חרדים בקצרה.

ב-2010 הקימה את 'מאמי' – ניוזלטר שבועי לנשים חרדיות, מתוך רצון לתת מענה לחרדיות באינטרנט שמחפשות תוכן איכותי שלא נכנס לעיתוני הפרינט בעיקר מטעמי צניעות עם רשימת התפוצה שלמעלה מ-3500 נרשמות, ונמשך במשך כשלוש שנים.

ב-2013 הייתה עורכת למשך כשנה את מוסף 'משפחתנו'- לנשים וילדים בעיתון המחנה החרדי, ועורכת חדשות באתר JDN לתקופה.

כתבה באתר המקום הכי חם בגיהנום.

הייתה בין הפעילים בהקמת אתר 'דוסים' ובעלת טור באתר בשם 'זעם נשי' והתראיינה באופן קבוע לרדיו וטלוויזיה בהם ל'ירקון 70' וסדרת תוכניות עם אלי ביתאן, שנקראת "דוסים בחללית".

במאי 2015 התמנתה לעורכת ראשית של 'לובי נשי' באתר חדרי חרדים, ב-2018 עזבה וחזרה ב-2019 כשהתחלפו הבעלים, לעוד שנה, קידמה הרבה אג'נדות לפנים חרדיות, התייחסה לתופעה של אלימות כלפי נשים, ערכה תחקירים, ביקרה במעון לנשים מוכות חרדיות ועוד.

ב-2018 ו־2019 הגישה פינת שבועית של לייף סטייל בתוכנית "מנדי ביתאן" בכאן מורשת.

ב־2019 התחילה לעבוד באתר בחזית, שם ערכה את מדור ומגזין 'רגע לנפש' למשך שנתיים.

ב־2020 השתתפה חריטן בסדרה הדוקומנטרית "נייעס" מבית כאן 11 העוסקת בעולם התקשורת החרדית.

עורכת מגזין 'מרגלית' – עיתון הנשים של יום ליום ושדרנית ברדיו קול ברמה, מגישה תוכנית שבועית 'בואי בשלום' מדי יום חמישי.

## חיים אישיים
ב־2003, התחתנה עם ארל'ה חריטן, להם נולדו שלושה ילדים. ב־2021 התחתנה בשנית, עם בצלאל גרימברג. מתגוררת בנתניה.

## קישורים חיצוניים
*
*

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:נשות רדיו ישראליות
קטגוריה:עמנואל: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
זירה (כדורגל)

**מועדון הכדורגל זירה** (באזרית: **Zirə Futbol Klubu**), הידוע בקיצור כ**זירה**, הוא מועדון כדורגל אזרי מהעיר באקו, המשתתף בליגת העל האזרית. המועדון נוסד ב-28 ביולי 2014.

## היסטוריה
המועדון הוקם בשנת 2014, והצטרף ישירות לליגה האזרית השנייה. בתום עונתה הראשונה בליגה העפילה הקבוצה לליגת העל האזרית. בעונתה הראשונה בליגת העל האזרית סיימה הקבוצה במקום השני, אך לא הורשתה להשתתף בליגה האירופית בעונת 2016/2017.

## קישורים חיצוניים
* 

## הערות שוליים

קטגוריה:קבוצות כדורגל אזריות
קטגוריה:קבוצות כדורגל שהוקמו ב-2014
לאורה סיניוטקינה

**לאורה סיניוטקינה** (בלטבית: **Laura Siņutkina**; נולדה ב-13 בפברואר 2003) היא כדורגלנית לטבית המשחקת בעמדת השוערת בפ.ס. מטה ובנבחרת לטביה.

## קריירה
### קריירת נבחרות
סיניוטקינה ערכה את הופעת הבכורה שלה בנבחרת  הבוגרת ב-17 בספטמבר 2020, בהפסד 0–9 ל. בהופעתה השנייה בנבחרת הפסידה נבחרתה 0–20 ל, כשסיניוטקינה עומדת בשער במחצית הראשונה וסופגת בה שמונה שערים.

## קישורים חיצוניים

## הערות שוליים

קטגוריה:שוערות כדורגל
קטגוריה:ילידות 2003
דצ'יץ'

**דצ'יץ**' (בקרילית מונטנגרית: **ФК Дечић**) הוא מועדון כדורגל מהעיר טוזי שבמונטנגרו.

## היסטוריה
הקבוצה הוקמה בשנת 1926, ושיחקה בליגה הרביעית. בתום עונת 1972/1973 העפילה לליגה השלישית. במשך השנים נדדה הקבוצה בין הליגה השלישית והרביעית, עד שבתום עונת 2003/2004 הצליחה להעפיל לליגה המשנה.

לקראת עונת 2006/2007 התפרק האיחוד של סרביה ומונטנגרו, ודצ'יץ' העפילה לליגת העל של מונטנגרו. הקבוצה הייתה בליגה הראשונה ברציפות עד לתום עונת 2011/2012, אז ירדה לליגה השנייה ומאז שוב נדדה בין הליגות.

לקראת עונת 2020/2021 שבה הקבוצה לליגה הראשונה, וסיימה את העונה במקום השלישי בטבלה, מה שהקנה לה מקום בסיבוב הראשון של מוקדמות הקונפרנס ליג בעונת 2021/2022. הקבוצה הפסידה 1–2 ו-0–1 לדריטה מקוסובו והודחה מהתחרות. גם את עונת 2021/2022 סיימה דצ'יץ' במקום השלישי בליגה, ותשחק בסיבוב הראשון של מוקדמות הקונפרנס ליג בעונת 2022/2023.

## קישורים חיצוניים
* 

קטגוריה:קבוצות כדורגל מונטנגריות
קטגוריה:קבוצות כדורגל שהוקמו ב-1926
ונדרר

**ונדרד** (בגרמנית: **Wanderer**) הייתה חברה גרמנית לייצור אופנים, אופנועים ומכוניות  שהוקמה בחמניץ בשנת 1896 ופעלה עד לשנת 1945.

## היסטוריה
חברה Chemnitzer Velociped-Depôt Winklhofer & Jaenicke הוקמה בשנת 1885 על ידי יוהאן וינקלהופר וריצ'רד יאניצ'ק בעיר חמניץ. תחילה הם התמקדו בייצור אופניים ומכונות שונות. כבר בשנת 1902 נבנה האופנוע הראשון של החברה ובשנת 1903 הם התרחבו לייצור מכוניות. בשנת 1911 הם התחילו להשתמש במותג Wanderer למוצרים מחוץ לגרמניה ובהדרגה זה עבר לשימוש בכלל יצור החברה.

המכוניות הראשונות היו עם מנוע 4 צילינדרים בנפח עד 1,220 סמ"ק. בשנת 1912 החל ייצור מכונית מדגם Wanderer Puppchen. הוא נמשך עד לשנת 1926 ובסך הכול נבנו כ-9 אלף יחידות.  בשנת 1926 החל ייצור מכונית מדגם Typ 10 כאשר כל יום שחררו 25 מכוניות. בשנת 1927 נבנה מפעל חדש בפרברי חמניץ. בשנת 1929 החברה נקלעה לקשיים כלכליים. בהחלטת Dresdner Bank ייצור אופנועים נמכר לפרנטישק יאניצ'ק שהקים בפראג חברה "יאווה" לייצור אופנועים. ייצור מכוניות הפך להיות חלק של תאגיד Auto Union ביחד עם חורך, אאודי ו-DKW.

בשנת 1932 החל ייצור דגם חדש W17 7/35 PS עם מנוע 1,692 סמ"ק שתוכנן על ידי פרדיננד פורשה. מכונית מדגם "אאודי פרונט" שייצורה התחיל בשנת 1933 הייתה מצוידת במנוע של ונדרר גם הוא מתכנון של פורש. בשנת 1937 החברה יצרה מספר מכוניות ספורט.

במהלך מלחמת העולם השנייה מפעל החברה עבר הסבה לייצור מכוניות לצורכי צבא. התחיל ייצור משאיות ומנועים לטנקים.

בתחילת 1945 מפעלי החברה נהרסו בהפצצות של בעלי הברית. לאחר סיום המלחמה שלטונות גרמניה המזרחית החליטו לפתח תעשיית הרכב על בסיס מפעלים שהיו בעיר צוויקאו ומפעלי הרכב בחמניץ לא שוקמו. חברה Auto Union המשיכה את פעילותה בגרמניה המערבית אך מותג "ונדרר" לא חודש.

## תמונות

קובץ:August-Horch-Museum_21.JPG|Wanderer Puppchen
קובץ:Wanderer_W_21.jpg|ונדרר W21
קובץ:Wanderer_W22_front-right_Porsche_Museum.jpg|ונדרר W22
קובץ:Wanderer-w25k.jpg|ונדרר W25
קובץ:1928 Wanderer - Flickr - KlausNahr.jpg|אופנוע מייצור שנת 1928


## קישורים חיצוניים

* היסטוריה של החברה
* תיאור פעילות החברה 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יצרני רכב גרמניים
קטגוריה:יצרני מכוניות חשמליות
קטגוריה:יצרני רכבי ספורט
קטגוריה:יצרני אופנועים
זולנדר 2

**זולנדר 2** (באנגלית: **Zoolander 2**; מסוגנן כ-**Zoolander No. 2**) הוא סרט קומדיית פעולה אמריקאי משנת 2016 בבימויו של בן סטילר אשר התסריט שלו נכתב על ידי ג'ון המבורג, ג'סטין ת'רו, בן סטילר וניקולס סטולר. זהו סרט ההמשך לסרט זולנדר משנת 2001. בסרט מככבים בן סטילר, אוון וילסון, וויל פרל, פנלופה קרוז וקריסטן ויג.

הסרט צולם בין החודשים אפריל 2015 עד יולי 2015 ברומא שבאיטליה. הסרט יצא לאקרנים ב-12 בפברואר 2016 והופץ על ידי סרטי פרמאונט. הסרט, אשר בוים בתקציב של 55 מיליון דולרים, גרף 56 מיליון דולרים.

## צוות השחקנים
* בן סטילר - בתפקיד הדוגמן דרק זוולנדר
* אוון וילסון - בתפקיד הנזל מקדונלד, דוגמן שהיה יריבו של דרק בסרט הראשון. הנזל חובש מסכה על עינו ולחיו הימנית, משום שפניו הפכו מעוותים בסרט הראשון.
* וויל פרל - בתפקיד איל האופנה ג'אקובים "מוגאטו" מוגברג, אשר מבקש לנקום בדרק על כך שהביס אותו בעבר.
* פנלופה קרוז - בתפקיד ולנטינה ולנסיה, סוכנת אינטרפול שהופכת למושא אהבתו של דרק
* קריסטן ויג - בתפקיד אלכסניה אטוז
* פרד ארמיסן - האסיסטנט בן ה-11 של דון אטארי.
* קייל מוני - בתפקיד דון אטארי
* מילה יובוביץ' - בתפקיד קטינקה אינגבורגובינונאנאנאנה, האסיסטנטית של מוגאטו
* כריסטין טיילור - בתפקיד הרוח של מטילדה ג'פריס-זולנדר, אשתו המנוחה של דרק
* סיירוס ארנולד - בתפקיד דרק זוולנדר ג'וניור, בנם של דרק ומטילדה ובנה החורג של ולנטינה
* בילי זיין - בתפקיד עצמו
* ג'ון דאלי - בתפקיד הסוכן פיליפו
* סטינג - בתפקיד עצמו
* בנדיקט קמברבאץ' - בתפקיד דוגמן

## קישורים חיצוניים

* 

קטגוריה:סרטי פרמאונט
קטגוריה:רומא בקולנוע
קטגוריה:סרטים על דוגמנות
קטגוריה:סרטי המשך אמריקאיים
קטגוריה:סרטים אמריקאיים
קטגוריה:סרטי 2016
קטגוריה:סרטים באנגלית
שאול מודיאנו (תעשיין)

**שאול דויד מודיאנו** (באיטלקית: **Saul davide Modiano**; ביוונית: **Σαούλ Δαβίδ Μοδιάνο**; 1834, סלוניקי, יוון – 1922, טריאסטה, איטליה) היה פילנתרופ ותעשיין יהודי.

## קורות חיים
מודיאנו נולד בשנת 1834 בסלוניקי, לדניאל ורגינה לבית ארדיטי, החמישי בין 11 ילדים למשפחת מודיאנו, אחת ממשפחות ה'פראנקוס' העשירות והחשובות בסלוניקי, יוון.

מודיאנו קיבל בצעירותו חינוך מערבי שכלל לימוד מסחר ושפות זרות. בשנת 1868 עבר לטריאסטה שבצפון מזרח איטליה והקים שם את 'מודיאנו פירמה', חברה בינלאומית לקלפי משחק, מוצרי נייר והדפס אבן.

## פעילות פילנתרופית
מודיאנו תרם מהונו לבני הקהילה היהודית בסלוניקי ובטריאסטה.

## חיים אישיים

מודיאנו נישא בגיל צעיר לסטלה מודיאנו ונולדו להם 2 בנים ו-6 בנות.

## הערות שוליים

קטגוריה:נדבנים יהודים יוונים
קטגוריה:תעשיינים יהודים
קטגוריה:אנשי עסקים יהודים יוונים
קטגוריה:אנשי עסקים יהודים איטלקים
קטגוריה:נדבנים יהודים איטלקים
קטגוריה:ילידי 1834
קטגוריה:נפטרים ב-1922
נטעאל בנדל

**נטעאל משה בָנדל** (נולד ב־17 בינואר 1989, ה'תשמ"ט) הוא כתב ופרשן משפט של ynet ושל ידיעות אחרונות. קודם לכן שימש כתב המשפט של העיתונים ישראל היום, הארץ ומקור ראשון, כתב באתר כיפה ועוד.

## ביוגרפיה
נולד לאסתר ויהודה בנדל וגדל בכפר הרא"ה. למד בישיבת ההסדר אורות שאול. שירת בחיל הים, תחילה כלוחם בספינות הדבורים. בשל גילוי של לקות שמיעה הועבר לשרת במערך דובר צה"ל של החיל. בעל תואר ראשון בחינוך ותואר שני בחוג למדע המדינה באוניברסיטת תל אביב. שימש תחילה ככתב בעלון עולם קטן. בהמשך, בשנים 2012–2014, שימש כתב מגזין באתר כיפה. לאחר מכן, מקיץ 2014, שימש עורך משנה ומקים תוכניות בערוץ 20 שהוקם באותה עת (בהן "הפטריוטים"). כן שימש עורך יומן הצוהריים ותוכניות נוספות ברדיו גלי ישראל.

### כתב משפט
בין השנים 2016–2019 שימש בנדל כתב משפט ומשטרה בעיתון מקור ראשון ובאתר Nrg, וכן כתב לענייני העיר ירושלים. במסגרת זו חשף אירוע בו סירבו פרקליטים בשירות המדינה לייצג אותה מול ארגון הטרור חמאס, הפרת הסדר עם עד מדינה שהפליל ארגון פשע, נוהל שהפעילה הנהלת בתי המשפט להסרת פרסומים לא רצויים, תופעת אונס לאומני – פרסום שעורר הדים ציבוריים נרחבים, הסמכה עצמית של מבקר המדינה לבקרת זכויות אדם במדינת ישראל, אירוע בו נחקר שניסה להתאבד הוחתם על הסדר עד מדינה בפרשת ישראל ביתנו, הפסקת פעילותם של חמישים ושמונה מדובבי משטרה בשל ליקויים, ועוד. לקראת סיום עבודתו פרסם פרויקט נרחב תחת הכותרת: "קיצור תולדות האקטיביזם השיפוטי בישראל".

באוגוסט 2019 החל לשמש כתב המשפט של העיתון הארץ.

ביולי 2022 החל בנדל לשמש כתב המשפט של העיתון ישראל היום.

בספטמבר 2024 הודיע שיעזוב את העיתון ישראל היום ויעבור לשמש כתב ופרשן משפט של ynet וידיעות אחרונות.

### חשיפות והישגים עיתונאיים
*חשיפת בדיקה שערכה המשטרה לשיחות בין אתי כרייף לשופט העליון יוסף אלרון בפרשת מין תמורת מינוי
* פורום משפטנים חיצוניים שהקים היועץ המשפטי לממשלה אביחי מנדלבליט לדיונים בתיקי נתניהו
*פעילות הנהלת בתי המשפט להעלמת כתבות ביקורתיות נגד שופטים,
* הוראתו של היועץ מנדלבליט ללהב 433 שלא לחקור את חוקרי ניר חפץ,
* פגישות שערך שופט העליון חאלד כבוב עם תומכי טרור,
* הקווים האדומים של מנדלבליט בהסדר הטיעון עם בנימין נתניהו
* תחקיר נרחב על מחדלי חקירה בתיק האונס באולם האירועים – שעורר הדים מסרונים ששלח מנדלבליט לבכיר במשטרה בטענה שהסיתו נגדו
* תחקיר על חקירה משפילה ומאיימת שעברו נשים שהתלוננו נגד נאשם בשוחד מיני
* חשיפת הטבות סיקור של אילן ישועה מנכ"ל וואלה לשרי הממשלה

## חיים אישיים
נשוי לאפרת דודקביץ ואב לשתי בנות ובן. מתגורר בירושלים.

## קישורים חיצוניים

* נטעאל בנדל באתר מקור ראשון
* 
* 
* 
* 

## הערות שוליים

קטגוריה:כתבים משפטיים ישראלים
קטגוריה:סגל ישראל היום
קטגוריה:סגל ידיעות אחרונות
קטגוריה:בוגרי ישיבת אורות שאול
קטגוריה:חיילי דובר צה"ל
קטגוריה:בוגרי אוניברסיטת תל אביב
קטגוריה:כפר הרא"ה: אישים
קטגוריה:ישראלים שנולדו ב-1989
בשורות טובות (שיר של אגם בוחבוט והפשוטע)

"**בשורות טובות**" הוא סינגל שהוקלט על ידי הזמרת הישראלית אגם בוחבוט, בהשתתפות אושיית הרשת הפשוטע. הוא יצא לאור ב-6 ביוני 2022, על ידי חברת התקליטים Y.V פרודקשנס, כסינגל שלא מתוך אלבום.

השיר הגיע למקום השביעי במצעד הסינגלים הישראלי של המדיה פורסט.

## רקע וכתיבה
השיר נכתב על ידי הפשוטע, שיר הדס מאיר, רון ביטון וסתיו בגר, שגם הפיק אותו. בוחבוט הצהירה כי הרווחים מתוך השיר נתרמו עבור בית דרור, בית מחסה עבור נערים על הקשת הלהט"בית.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3.8 מיליון השמעות.

## וידאו קליפ
הווידאו קליפ הרשמי של פורסם ב-6 ביוני 2022 בערוץ היוטיוב הרשמי של בוחבוט. בקליפ השתתפו מספר שחקנים ישראלים ביניהם אורנה בנאי, ענת מגן-שבו, אוריאל יקותיאל, עידו ברטל, בן יוסיפוביץ', שחר טבוך, בר מיניאלי, ציונה פטריוט, קיי לונג, טליה ברטפלד, אוריאן ספיבק, סוזי בום, טלולה בונט, וג'ונה ראס.

נכון לנובמבר 2022 מונה סרטון הקליפ למעלה מ-4 מיליון צפיות ביוטיוב.

## מיקומי שיא

## היסטוריית יציאות לאור

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי רון ביטון
קטגוריה:שירים שהופקו על ידי סתיו בגר
קטגוריה:שירי להט"ב
אלברט סרה

**אלברט סרה** (בקטלאנית: **Albert Serra i Juanola**; נולד ב-9 באוקטובר 1975) הוא במאי, מפיק ותסריטאי קולנוע קטלוני. הוא ידוע בעיקר בזכות סרטיו "הסיפור על מותי" (2013) ו"מותו של לואי ה-14" (2016) בכיכובו של ז'אן-פייר לאו. סרה, שידוע בסגנונו הפרובוקטיבי, כונה "אחד מיוצרי הקולנוע הייחודיים והקיצוניים ביותר שפועלים כיום".

## ביוגרפיה
סרה נולד בעיר בניולס במחוז ז'ירונה, בחבל קטלוניה שבצפון-מזרח ספרד. הוא גדל בבית קתולי הדוק ובגיל 18 נסע לברצלונה שם למד פילוסופיה וספרות באוניברסיטת ברצלונה וקיבל את התואר שלו בשנת 2006. לאחר מכן כתב מחזות והפיק מספר מיצבי אומנות ועבודות וידאו.

בגיל 23 ביים את סרטו הראשון, "Crespià, the film not the village" (2003), על חגיגות קיץ בכפר קטלוני.

סרטיו "כבודו של האביר" (2006), המספר על דון קישוט וסנצ'ו פנסה, ו"שירת הציפורים" (2008), המתאר מסע של שלושה מלכים אל עבר ישו, הוצגו בפסטיבל הקולנוע בקאן במסגרת "השבועיים של במאים".

בשנת 2013 זכה סרטו "הסיפור על מותי" ב"נמר הזהב", הפרס הראשון בפסטיבל לוקרנו. הסרט עוסק בשתי דמויות מיתולוגיות; ג'קומו קזנובה ודרקולה.

בשנת 2016 סרטו "מותו של לואי ה-14" אשר מתאר את גסיסתו של המלך הצרפתי, הוקרן בפסטיבל הקולנוע בקאן.

בשנת 2019 סרטו ״חירות״ התחרה במסגרת "מבט מסוים" של פסטיבל הקולנוע בקאן, המסגרת השנייה בחשיבותה של הפסטיבל. הסרט זכה בפרס מיוחד מטעם חבר השופטים.

בשנת 2022 הוקרן סרטו "פסיפיקשן" הוקרן בתחרות הראשית של פסטיבל הקולנוע בקאן, הסרט, שאורכו שעתיים ו-45 דקות, היה מועמד לפרס "דקל הזהב".

## השפעות וסגנון
סרטיו של סרה נחשבים כסרטים רדיקליים, שערורייתים ובעלי תעוזה רבה. ברמת התמה סרטיו עוסקים לרוב בשבירת מוסכמויות, ניפוץ של מיתוסים ובאלמנטים של דת. סרטיו ארוכים ומאופיינים בשוטים יחידים (וואן שוטים) והם מובנים לא פעם על אלתורים, צילום במספר מצלמות במקביל ועבודה עם שחקנים לא מקצועיים. הוא אף סיפר שלא פעם אינו מתבונן במוניטור בסט הצילומים אלא נסמך בעיקר על העבודה בחדר העריכה.

בראיונות עמו סיפר שהוא מעריך במיוחד את ג׳ון פורד, קארל תאודור דרייר, יסוג'ירו אוזו, פייר פאולו פזוליני ורוברטו רוסליני.

## פילמוגרפיה

## קישורים חיצוניים

## הערות שוליים

קטגוריה:במאי קולנוע ספרדים
קטגוריה:תסריטאי קולנוע ספרדים
קטגוריה:ספרדים שנולדו ב-1975
פרס אלבטרוס

**פרס אלבטרוס** (גרמנית: **Albatros Literaturpreis**) היה פרס ספרותי יוקרתי בין-לאומי שניתן מדי שנתיים על ידי קרן גינטר גראס, שבסיסה בברמן שבגרמניה. הפרס הוענק רק חמש פעמים. הפרס ניתן בקטגוריות פרוזה, שירה או חיבור בן ימינו הכולל יצירות מתורגמות. הפרס ניתן בסכום של 40,000 אירו המחולקים בין המחבר (25,000 אירו) למתרגם (15,000 אירו).

הפרס הוענק "לסופרים מרחבי העולם שיצירתם מאופיינת באיכות ספרותית גבוהה ורלוונטית תרבותית וחברתית-פוליטית". בנוסף ל"עבודה מצוינת של חשיבה פתוחה ודיון חופשי על כל היבטי חיינו, נושאים בעולמנו וזמננו". הפרס הוענק גם למתרגם מצטיין שתרגם יצירה לגרמנית.

הסופר האמריקאי דייב אגרס, שאמור היה לקבל את פרס אלבטרוס מטעם קרן גינטר גראס, סירב באפריל 2012 להשתתף בטקס, בעקבות השיר האנטי-ישראלי שפרסם גראס. בפרס בסך 40 אלף אירו זכה אגרס על ספרו "זייתון", המגולל את חוויותיו של אמריקאי ממוצא סורי לאחר הוריקן קתרינה. "בעקבות הפואמה השנויה במחלוקת שפרסם באחרונה גראס, הרגשתי שיש לדחות את טקס הענקת הפרס, כדי שהמחלוקת לא תסיט את תשומת הלב מהפעילות הנפרדת של הקרן ומהנושא של 'זייתון'", אמר אגרס, שהסביר כי החליט שלא להשתתף בטקס כיוון שהמארגנים סירבו לדחות אותו כבקשתו. הוא הודה לקרן על בחירתה וביקש שהכסף יועבר לארגונים בגרמניה הפועלים לקידום הבנה בין בני דתות שונות.

## מקבלי הפרס
* 2006 לידיה ז'ורז' (מחבר), קארין פון שודר-שריינר (מתרגמת), על הרומנים הקודמים שלה.
* 2008 בורה קוסיק  (מחבר), קתרינה וולף גריבהבר (מתרגמת), על עבודותיהם המשותפות.
* 2010 דויד גרוסמן (מחבר), אנה בירקנהאור (מתרגמת) על הרומן שלו אשה בורחת מבשורה.
* 2012 דייב אגרס (מחבר), אולריקה ואסל וקלאוס טימרמן (מתרגם), על הספר .
* 2014 ג'ולי אוטסוקה (מחברת), קאטיה סחולטצ (מתרגמת), עבור 

## קישורים חיצוניים
* פרס אלבטרוס - האתר הרשמי, בארכיון האינטרנט
* 
## הערות שוליים

אלבטרוס
אוסטאולפיס

**אוסטאולפיס** (שם מדעי: *Osteolepis*) הוא סוג נכחד של דג מהקבוצה ריפידיסטים שחי בתקופת הדבון שבעידן הפלאוזואיקון. הוא היה קרובו של האאוסתנופטרון שחי באותה תקופה.

שמו *Osteolepis* (”אוסטאולפיס“) הוא מיוונית: ὀστέον (”אוסטאון“) – עצם, ו־λεπίς (”לפיס“) – קשקשת.

דג זה הגיע לאורך 20 סנטימטרים, וקשקשיו היו גדולים, מרובעים ומכוסים בשכבת , חומר ספוגי גַרמִי. על פני השטח של שכבה זו היו נקבוביות שמהן נמשכו תעלות עד לתאי חישה עמוקים יותר בעורו, שככל הנראה שימשו לחישת תנודות במים.

דג זה היה טורף של חסרי חוליות ודגים אחרים. דג זה היה בעל מספר תכונות המשותפות לו לחברי הקבוצה בעלי ארבע רגליים וכנראה הוא היה קרוב לבסיס העץ האבולוציוני שלהם.

המאובנים של דג זה התגלו ב שבסקוטלנד, והוא תואר בשנת 1843 על ידי החוקר לואי אגאסי.
קובץ:Osteolepis BW 1.jpg|איור של אוסטאולפיס

## קישורים חיצוניים

* 

## הערות שוליים

קטגוריה:בעלי חיים שתוארו ב-1843
קטגוריה:טקסונים שתוארו בידי לואי אגאסי
קטגוריה:בעלי סנפירים בשרניים פרהיסטוריים
קטגוריה:בעלי חיים שחיו בדבון באירופה
קטגוריה:הממלכה המאוחדת: מאובנים
Le Soir

**Le Soir** (בעברית: **הערב**) הוא עיתון יומי בלגי המתפרסם בצרפתית, שנוסד בשנת 1887 על ידי אמיל רוסל. "Le Soir" הוא אחד העיתונים בצרפתית הפופולריים ביותר בבלגיה. מאז שנת 2005 הוא מתפרסם בפורמט ברלינר ונמצא בבעלות חברת  Rossel & Cie .

## היסטוריה
ממוזער|עותק של "Le Soir", אפריל 1943
"Le Soir" נוסד בשנת 1887 כפרסומון חינמי. מאוחר יותר הוא הפך לעיתון בתשלום.

כאשר גרמניה כבשה את בלגיה במלחמת העולם השנייה, הוחרם "Le Soir" מבעליו הקודמים והמשיך להתפרסם תחת צנזורה הדוקה של יחידות התעמולה של הוורמאכט, בניהולו של הכותב הפרו־נאצי רמון דה בקר . הוא כונה "Le Soir volé"  - "'Le Soir' הגנוב". חלק מהעיתונים המתחרים של "Le Soir" הפסיקו לחלוטין להתפרסם, מה שגרם לעלייה בפופולריות של העיתון. תרמה לכך גם הצטרפותם של אמנים מפורסמים, כגון הרז'ה, לצוות העיתון. 

ב-6 בספטמבר 1944, ימים ספורים לאחר שכוחות אנגליים שחררו את בלגיה מהכיבוש הגרמני, חזר "Le Soir" לבעליו המקוריים והחל להתפרסם תחת ניהולו של לוסיאן פוס. כיום מפיצה את העיתון חברת ההוצאה לאור Rossel & Cie.

## מאפייני העיתון
מאז סיום מלחמת העולם השנייה נוקט העיתון בהשקפה ליברלית יחסית למתחרו העיקרי, . העיתון מגדיר את עצמו כ

## קישורים חיצוניים

* 

## הערות שוליים

קטגוריה:עיתונים בצרפתית
קטגוריה:בלגיה: תקשורת
גיל-עד נועם

ד"ר **גיל-עד נועם** (נולד ב-5 בספטמבר 1973) הוא עורך דין ישראלי אשר משמש החל מיולי 2022 משנה ליועץ המשפטי לממשלה למשפט בין-לאומי. בעל דוקטורט במשפטים.

## ביוגרפיה
נולד למאיר וגילה נועם. שירת בצה"ל ביחידת המודיעין 8200. בעל תואר ראשון במשפטים, בערבית ובספרות ערבית, וכן תואר שני ודוקטורט במשפטים, כולם מהאוניברסיטה העברית בירושלים. מתמחה במשפט פלילי בינלאומי ותחומים בעלי זיקה לתחום, כגון חסינויות, דיני המלחמה ודיני זכויות אדם.

נועם שימש כמרצה מן החוץ באוניברסיטה העברית, במסלול האקדמי המכללה למינהל ובאוניברסיטת חיפה.

### משרד המשפטים
בין השנים 2012–2022 שימש נועם ראש אשכול הליכים בינלאומיים במחלקה הבינלאומית במשרד המשפטים. במסגרת תפקידו עסק בקידום טענותיה של מדינת ישראל ביחס להיעדר סמכותו של בית הדין הפלילי הבין-לאומי לקדם הליכים בהתבסס על פנייה פלסטינית לבית הדין. כן היה שותף למגעים עם גורמים בינלאומיים לקידום האינטרסים של מדינת ישראל, בזירות המשליכות על ההתמודדות עם הליכים בינלאומיים נגד ישראל או הפועלים בשמה.

### המשנה ליועץ המשפטי לממשלה (משפט בין-לאומי)
ב-19 ביוני 2022, לאחר שוועדת האיתור לתפקיד בחרה בו פה אחד, מונה נועם בידי ממשלת ישראל ה-36 לתפקיד המשנה ליועץ המשפטי לממשלה למשפט בין-לאומי, במקומו של רועי שיינדורף. הוא נכנס לתפקידו ב-1 ביולי.

בפברואר 2023 טען נועם בוועדת החוקה, חוק ומשפט כי חקיקת הרפורמה המשפטית עשויה לפגוע בתפיסה הבינלאומית של מערכת המשפט בישראל.

בינואר 2024 היה ממובילי צוות ההגנה הישראלי בבית הדין הבינלאומי בהאג שדן בתביעת דרום אפריקה נגד ישראל בגין טענה לביצוע רצח עם בעזה.

## חיים אישיים
נשוי לקרן ולהם שלושה ילדים. מתגורר במודיעין.

## לקריאה נוספת
* גיל-עד נועם, המאבק במימון טרור, באתר המכון הישראלי לדמוקרטיה, 2 בספטמבר 2008
* ד"ר גיל-עד נועם, ההתמודדות המשפטית בישראל עם תופעת מימון הטרור, בהוצאת המכון הישראלי לדמוקרטיה 2009
* ד"ר גיל-עד נועם, פניית הפלסטינים לאו"ם להכרה במדינה פלסטינית: ניתוח משפטי-מדיני, מחקרי מכון ירושלים למחקרי מדיניות 419, 2012
* Roy Schöndorf and Gilad Noam, 'Comments on the "Decision on the Prosecution Request Pursuant to Article 19(3) for a Ruling on the Court’s Territorial Jurisdiction in Palestine"', **Israel Yearbook on Human Rights**, Volume 51 (2021), P. 165–196

## הערות שוליים

קטגוריה:ישראלים שנולדו ב-1973
קטגוריה:משנים ליועץ המשפטי לממשלה
אני לא אשמה

**אני לא אשמה** הוא סינגל שהוקלט על ידי הזמרת הישראלית ספיר סבן, ביחד עם ליין מסיבות הגייז אריסה. הוא יצא לאור ב-6 במרץ 2017, על ידי חברות התקליטים ארומה מיוזיק והליקון, כסינגל שלא מתוך אלבום לכבוד מצעד הגאווה 2017. "אני לא אשמה" נחשב לסינגל הבכורה של סבן והוא נכתב בידי דורון מדלי.

השיר הגיע למקום השמיני במדיה פורסט והתשיעי במדיה פורסט TV.

## רקע וכתיבה
השיר נכתב והולחן על ידי דורון מדלי והופק על ידי אייל דוידי. במעריב תואר השיר כ"בלדת פופ ים-תיכונית", ונאמר שם כי "בשיר החדש סבן נשמעת במיטבה: עולה ויורדת בטונים בצורה מדויקת להפליא, מגישה כנות בשק ענוג של סנטימנטים, ומבצעת שיר שכולל גם קצת שנינות טקסטואלית".

במאקו סקרו בחיוב את "אני לא אשמה" בדומה לאתרי אינטרנט נוספים. הרמיקס הרשמי שלו יצא לאור ב-14 ביוני 2017.

## וידאו קליפ
הווידאו קליפ הרשמי של השיר פורסם ב-1 ביוני 2017 והועלה לערוץ היוטיוב של אריסה. בתחילת הקליפ, ניתן לראות שרשרת ולאחר מכן את ספיר סבן, כשהיא מוקפת בגברים ונשים, כשכולם מביטים מטה. ישנן סצנות בהן ניתן לראות את סבן כשהיא לבושה במחוך בצבע לבן, כשהיא מבצעת את מילות השיר.

נכון ליוני 2022 עומד מונה הצפיות של הקליפ על למעלה מ-1.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ספיר סבן
קטגוריה:שירי אריסה
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירי להט"ב
קטגוריה:שירים על כאב לב
קטגוריה:סינגלים בהוצאת ארומה מיוזיק
לא עומדות מנגד

**לא עומדות מנגד** היא עמותה המסייעת לנשים ולגברים ביציאה ממעגל הזנות. היא הוקמה במטרה להגביר את המודעות הציבורית לנזקי הזנות וכן לחבר נשים שורדות זנות לקהילה לצורך הגשת סיוע חירום. כיום מפעילה העמותה כמה עשרות אלפי מתנדבות ומעניקה מענה חירומי לכ 1,800 נשים וגברים במעגל הזנות. העזרה היא במזון, מלגות לימודים, עזרה בדיור, טיפולי שיניים, מקומות לינה ותמיכה נפשית וכלכלית גם לטווח ארוך.

## רקע
העמותה הוקמה כקבוצת פייסבוק בשנת 2017 על ידי ד"ר נעמה גולדברג. הקבוצה הוקמה מתוך ההבנה כי אנשים העוסקים בזנות סובלים מבדידות, המקשה עליהם לתפקד ולהתקיים בחברה. מטרת העמותה היא להעלות את המודעות לנזקי הזנות ולחבר בין מתנדבות בקהילה לבין אלו הזקוקות לסיוע. בעמוד הפייסבוק שלה מפרסמת העמותה מאות עדויות אנונימיות של שורדות זנות הנותנות פתח לעולמן של השורדות ועוזרות להבין עד כמה זנות היא דבר שלילי והרסני.

הראציונל העומד מאחורי הקמת העמותה גורס כי זנות היא טראומטית וקשה. נתונים על נזקי הזנות מתועדים היטב בספרות המחקרית, בנוסף ידוע כי אחוזים גבוהים של העוסקות בזנות הגיעו מרקע של הזנחה ופגיעות פיזיות ובעיקר מיניות. אחוזים גבוהים מהנשים שעסקו בזנות ניסו להתאבד ורבות מאוד מהן סובלות מטראומה. הכניסה לעולם הזנות לרוב גוררת בעקבותיה שימוש נרחב באלכוהול ובסמים. אף על פי שמטרת העמותה אינה שיקום, והיא אינה מתנה את עזרתה בהכרח בשיקום, בעזרת העמותה נשים רבות יוצאות ממעגל הזנות, משתקמות ומשתלבות מחדש בחברה.

העמותה תומכת באופן רשמי בחוק איסור צריכת זנות, השנוי במחלוקת.

## הכרה ופרסים
בשנת 2020 זכתה העמותה בהובלת המנכ"לית ד"ר נעמה גולדברג בפרס מטעם אוניברסיטת בר-אילן לאקטיביזם פמיניסטי על שם פרופ' דפנה יזרעאלי.

בשנת 2021 קיבלה העמותה את פרס יפה לונדון יערי על אקטיביזם בשדה הפמיניסטי.

במרץ 2022 נבחרה העמותה כקהילת הנשים המשפיעות של פייסבוק של מגזין את.

ביוני 2022 זכתה העמותה בפרס הנשיא, שהוענק על ידי הנשיא הרצוג, על תרומה למען שורדות ושורדי זנות.

## קישורים חיצוניים
* 

* 

## הערות שוליים

קטגוריה:זכויות האדם
קטגוריה:ישראל: עמותות
קטגוריה:זנות בישראל
קטגוריה:ישראל: חברה
קטגוריה:זוכי פרס יפה לונדון יערי
סרגיי פוגצ'וב

**סרגיי ויקטורוביץ' פוגצ'וב** (ברוסית: **Сергей Викторович Пугачёв**; נולד ב-4 בפברואר 1963) הוא בנקאי רוסי לשעבר, בעלים של מז'פרומבנק , איש עסקים, משקיע בינלאומי ומדינאי, דוקטור למדעים טכניים.

מתגורר בצרפת, לאחר שוויתר על אזרחות רוסית בשנת 2012.

## ביוגרפיה
פוגצ'וב נולד ב-4 בפברואר 1963 בקוסטרומה. ב-1991 הקים פוגצ'וב את בנק הסחר הצפוני, שהפך לאחד הבנקים השיתופיים הראשונים בברית המועצות.

בין 1991–1994 פוגצ'וב התגורר בארצות הברית (ביקר ברוסיה בנסיעות עסקים), מאז 1994 הוא מתגורר בצרפת. הוא ניהל את הפרויקטים העסקיים הגדולים ביותר שלו בצרפת, לוקסמבורג, ארצות הברית, רוסיה, בריטניה.

בשנת 1992, סרגיי פוגצ'וב הקים את הבנק התעשייה הבינלאומי.

בשנות ה-90 היה פוגצ'וב היה נציג של חוג צר של בוריס ילצין, היה מראשי מטה הקמפיין שלו ב-1996. בהתבסס על אירועי הבחירות של 1996 בשנת 2003, הבמאי האמריקאי רוג'ר ספוטיסווד צילם את הסרט "פרויקט ילצין" , בו כיכבו שחקנים מפורסמים כמו ג'ף גולדבלום, אנתוני לפגליה, לייב שרייבר, אב הטיפוס של הדמות הראשית היה סרגיי פוגצ'וב, תפקידו שיחק בסרט גריגורי גלדי .

בשנים 2001–2011 היה חבר במועצת הפדרציה של רוסיה.

## פלילים
במאי 2025 סרגיי פוגצ'וב נידון שלא בפניו על ידי בית משפט ברוסיה ל-14 שנות מאסר על גניבה בקנה מידה גדול וניצול לרעה של סמכות.

## חיים אישיים
פוגצ'וב קיבל אזרחות צרפתית ב-2009. ב-2011 התנהלה נגדו חקירה של ממשלת רוסיה בגין מעילה בהלוואות מהממשלה לבנק שלו. פוגצ'וב טען שהאישומים היו ממניעים פוליטיים, עזב את רוסיה ועבר לגור בלונדון, שם היה לו בית עם בת זוגו אלכסנדרה טולסטוי וילדיהם. למרות שחי בבריטניה, פוגצ'וב לא היה חופשי ממאבקים משפטיים, מכיוון שממשלת רוסיה השתמשה בבתי המשפט בלונדון כדי לתבוע כסף שהיא טענה ששייך לה. רוב הונו, 15 מיליארד דולר, הוקפא בשנת 2014, בתוקף צו עולמי שהוצא על ידי בתי משפט בריטיים. למרות צו בית משפט שהורה לו להישאר בבריטניה, ברח פוגצ'וב לניס שבצרפת.

לפוגאצ'ב שני בנים מנישואיו הקודמים לגלינה ארכיפובה. יש לו שלושה ילדים (שני בנים ובת אחת) עם בת זוגו לשעבר אלכסנדרה טולסטוי (בתו של ההיסטוריון והפוליטיקאי הבריטי הרוזן ניקולאי טולסטוי). לפוגאצ'ב יש חמישה נכדים.

## קישורים חיצוניים

* 

## הערות שוליים

קטגוריה:בנקאים רוסים
קטגוריה:פוליטיקאים רוסים
קטגוריה:מיליארדרים רוסים
קטגוריה:רוסים שנולדו ב-1963
הסופר קאפ האירופי 2022

**הסופר קאפ האירופי 2022** היה המהדורה ה-47 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון הספרדי ריאל מדריד, הזוכה בליגת האלופות 2021/22, והמועדון הגרמני איינטרכט פרנקפורט, אלופת הליגה האירופית 2021/22.  המשחק שוחק באצטדיון האולימפי בהלסינקי, פינלנד ב-10 באוגוסט 2022. המשחק הוא גם שחזור גמר גביע אירופה לאלופות 1960 בין שני המועדונים.

## קבוצות

זו הייתה הפעם השמינית שריאל מדריד משתתפת בסופר קאפ האירופי, והיא זכתה בו ארבע פעמים בעבר וסיימה כסגנית בשלוש פעמים נוספות. זו הייתה ההופעה הראשונה של איינטרכט פרנקפורט בתחרות.

## מיקום
האצטדיון האולימפי של הלסינקי נבחר כאצטדיון המארח באופן סופי על ידי הוועד הפועל של אופ"א ב-2 במרץ 2020. גם התאחדות הכדורגל האלבנית הגישה הצעה לארח את המשחק בטירנה, אך הסירה את המועמדות לפני ההצבעה.

המשחק היה גמר תחרות המועדונים האירופית הראשון שייערך בפינלנד. האצטדיון שימש בעבר כמארח לאליפות אירופה לנשים 2009, אז אירח ארבעה משחקי שלב בתים ואת הגמר.

## משחק
### חוקי המשחק
* הזוכה בליגת האלופות הוגדרה כקבוצה "הביתית"
* זמן רגיל - 90 דקות
* במקרה של שוויון: 30 דקות הארכה
* במקרה של שוויון לאחר ההארכה: דו-קרב פנדלים
* שנים עשר מחליפים רשומים
* חמישה חילופים לכל היותר, חילוף שישי בהארכה

### פרטים

### הרכבים

## ראו גם
* גמר ליגת האלופות 2022
* גמר הליגה האירופית 2022
* גמר הקונפרנס ליג 2022

## קישורים חיצוניים
* 

## הערות שוליים

קטגוריה:משחקי הסופר קאפ האירופי
קטגוריה:הלסינקי: תחרויות ספורט
קטגוריה:2022 בספורט
קטגוריה:אירופה: כדורגל
קטגוריה:ריאל מדריד
קטגוריה:איינטרכט פרנקפורט
קטגוריה:2022 באירופה
ביי ביי

"**ביי ביי**" הוא סינגל שהוקלט על ידי הזמרת-יוצרת הישראלית דיקלה. השיר יצא לאור ב-14 בינואר 2021, על ידי חברת התקליטים הליקון כסינגל שלא מתוך אלבום. הוא נכתב על ידי דיקלה, יפתח שחף ואוריאל וינברגר והופק על ידי יעקב למאי. "ביי ביי" הוא שירה הראשון של דיקלה שיצא לאור בשנת 2021.

השיר הגיע למקום השלישי במדיה פורסט ושהה שם במשך שבועיים רצופים.

## רקע וכתיבה
"ביי ביי" נכתב והולחן על ידי דיקלה, יפתח שחף ואוריאל וינברגר והופק על ידי יעקב למאי.

## וידאו קליפ
הווידאו קליפ המלא שצולם עבור השיר הועלה לערוץ היוטיוב של דיקלה ב-14 בינואר 2021, בסמוך לצאתו של "ביי ביי" כסינגל.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שהופקו על ידי יעקב למאי
קטגוריה:שירים על פרידה
קטגוריה:סינגלים בהוצאת הליקון
Le Vingtième Siècle

**Le Vingtième Siècle** (בעברית: **המאה העשרים**) היה עיתון בלגי בצרפתית, שהתפרסם בין השנים 1895**–**1940. מוסף הילדים שלו, "", היה ידוע בתור המגזין שבו התפרסמו לראשונה פרקי "הרפתקאותיו של טינטין".

## היסטוריה
ממוזער|כריכת "Le Petit Vingtième", יולי 1931
"Le Vingtième Siècle" הוקם בשנת 1895 על ידי ,  ואתנאז דה ברוקוויל. הגיליון הראשון פורסם ב-6 ביוני 1895. הפופולריות של העיתון לא הייתה גדולה, והוא החזיק מעמד רק בזכות תמיכתו של הפוליטיקאי שארל דה ברוקוויל, שהיה אחיו של אתאנז.

בשנת 1914 החל  לנהל את העיתון. נרה ניסה להפחית את הטון הקתולי בו התאפיין העיתון ולהפוך אותו לאוניברסלי יותר.

בשנת 1924 החל לנהל את העיתון , כומר קתולי שהיה תומך נלהב בפשיזם. בשנת 1927 הוא שכר את ז'ורז' רמי לעבודה בעיתון, והפקיד אותו על ניהול מוסף הילדים "Le Petit Vingtième", שם החלו להתפרסם בינואר 1929 פרקי "הרפתקאותיו של טינטין". בשנות פעילותו של רמי בעיתון, התפוצה שלו עלתה באופן משמעותי.

בשנת 1933 הודח ואלה מניהול העיתון בשל שערורייה פוליטית שעורר. לאחר פיטוריו הפך ויליאם איז'ה  למנהל העיתון. איז'ה החזיק בהשקפה אנטי־נאצית ומאוחר יותר אף הפך לדמות מפתח בתנועת ההתנגדות הבלגית.

עם כיבוש בלגיה על ידי גרמניה במאי 1940 נסגר העיתון על ידי יחידות התעמולה של הוורמאכט, בשל העמדות האנטי־נאציות שהפגין איז'ה.

## עמדות העיתון
העיתון היה מזוהה עם הכנסייה הקתולית וזכה רבות לתמיכתה.

עם עליית הנאצים לשלטון בגרמניה ובעידודו הנמרץ של נורבר ואלה, הפכו המסרים שביטא העיתון ליותר ויותר אנטי־קומוניסטיים, אנטי־קפיטליסטיים, אנטישמיים ואנטי־ליברליים. בטור "אירועים אקטואליים" שהתפרסם ב-"Le Petit Vingtième" ב-4 באפריל 1934, למשל, נכתב לגבי צעדיו האנטישמיים של אדולף היטלר בגרמניה:  במאמר מערכת מ-1 בפברואר 1934 נכתב 

בין השנים 1933**–**1940, תחת ניהולו של ויליאם איז'ה, הפכה נימת העיתון למתונה יותר.

## קישורים חיצוניים

https://levingtiemesiecle.es.tl.

## הערות שוליים

קטגוריה:עיתונים בצרפתית
https://levingtiemesiecle.es.tl.
ג'ורג' אדה

**ג'ורג אדה** (או **ז'ורז' אדה** בערבית: **جورج عدة**, 22 בספטמבר 1916, תוניס – 28 בספטמבר 2008, תוניס) היה פוליטיקאי ואיש איגוד מקצועי יהודי-תוניסאי ומנהיגה לשעבר של המפלגה הקומוניסטית התוניסאית.

## קורות חיים
אדה נחשב דמות מכובדת בקרב האופוזיציה השמאלנית התוניסאית ותיאר את עצמו כיהודי תוניסאי אנטי-ציוני. הביע תמיכה ב"שחרור פלסטין", והכריז לעיתים קרובות על תמיכתו בזכויות "אוכלוסיית השהידים בפלסטין". הוא נלחם "למען חופש, דמוקרטיה וזכויות אדם", ו"להגנה על מטרות צודקות בתוניסיה ובעולם". הוא גם היה פעיל במאבק למען זכויות העובדים באיגוד העבודה הכללי של תוניסיה.

אדה הפך לחבר במפלגה הקומוניסטית של תוניסיה (PCT) בשנת 1934. הוא השתייך לקבוצה שהמשיכה במאבק החשאי לאחר מעצרם של המנהיגים הנאו-דסטור והקומוניסטים בספטמבר 1934. הוא נכלא על ידי השלטונות הקולוניאליים הצרפתיים מספטמבר 1935 עד אפריל 1936. מיד לאחר שיצא מהכלא, מונה ב-1 ביוני 1936 בוועידה הלאומית של המפלגה כסגן המזכיר הכללי, וכיושב הראש בפועל של אגף הנוער הקומוניסטי.

באפריל 1940 הושם אדה במעצר בית בזגואן, ולאחר מכן בבז'ה, שם שהה עד 13 בנובמבר 1943, אז שברח לאלג'יריה השכנה.

אדדה נעצר שוב ב-1952 על ידי השלטונות הקולוניאליים הצרפתיים, ויחד עם מנהיגים אחרים של הדסטור והקומוניסטים נשלח לגלות פנימית בדרום תוניסיה. הוא שוחרר רק בשנת 1955. מאוחר יותר כתב על תקופה זו:

אדה היה חבר בהנהלת המפלגה הקומוניסטית עד 1957. במשך שנים רבות הוא נשאר דמות מובילה חשובה במפלגה והעורך הראשי של השבועון דובר הצרפתית שלה, L'Avenir de la Tunisie ("העתיד של תוניסיה"). לאחר קבלת העצמאות של תוניסיה המשיך למלא תפקיד כפעיל תנועתי, אך ללא תפקיד רשמי במפלגה. נוכחותו עדיין הורגשה באמצעות דעותיו, מאמרי העיתונות והשתתפותו בתנועות דמוקרטיות ואיגודיות מקצועיות.

בנו סרז' אדה, הנשיא לשעבר של TV5Monde, נפטר לפניו ב-2004 מסרטן. אדה מת מהתקף לב, ונקבר בבית הקברות היהודי בורג'ל שם כבר נקברו זה מכבר אשתו גלדיס ובנו.

## הערות שוליים

קטגוריה:פוליטיקאים יהודים תוניסאים
קטגוריה:התנגדות לציונות
קטגוריה:קומוניסטים יהודים
קטגוריה:ילידי 1916
קטגוריה:נפטרים ב-2008
הסופר קאפ האירופי 2021

ממוזער|טקסט=לוגו הסופר קאפ האירופי, משחק כדורגל שנתי המאורגן על ידי אופ"א, איגוד הכדורגל האירופי,  בו משחקות האלופות המכהנות של שני טורנירי המועדונים החשובים ביבשת: ליגת האלופות והליגה האירופית|לוגו הסופר קאפ האירופי, משחק כדורגל שנתי המאורגן על ידי אופ"א, איגוד הכדורגל האירופי, בו משחקות האלופות המכהנות של שני טורנירי המועדונים החשובים ביבשת: ליגת האלופות והליגה האירופית
**הסופר קאפ האירופי 2021** היה המהדורה ה־46 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון האנגלי צ'לסי, הזוכה בליגת האלופות 2020/21, והמועדון הספרדי ויאריאל, אלופת הליגה האירופית 2020/21. המשחק התקיים בווינדזור פארק בבלפסט, צפון אירלנד, הממלכה המאוחדת, ב־11 באוגוסט 2021. במשחק ניצחה צ'לסי לאחר שגברה על יריבתה 6–5 בתום דו-קרב פנדלים, לאחר שוויון 1–1 בתום הזמן החוקי וההארכה.

## קבוצות

זו הייתה הפעם החמישית שצ'לסי השתתפה בסופר קאפ האירופי והזכייה השנייה שלה, כשהיא זכתה בו פעם אחת בעבר וסיימה כסגנית בשלוש פעמים נוספות. זו הייתה ההופעה הראשונה של ויאריאל בתחרות.

## משחק
### פרטים
* הזוכה בליגת האלופות הוגדרה כקבוצה "הביתית"
* זמן רגיל - 90 דקות
* 30 דקות הארכה במידת הצורך
* דו-קרב פנדלים אם התוצאה עדיין שוויון לאחר 120 דקות
* שנים עשר מחליפים רשומים
* מקסימום שלושה חילופים, ועוד אחד נוסף בהארכה

## ראו גם
* גמר ליגת האלופות 2021
* גמר הליגה האירופית 2021

## קישורים חיצוניים
* 
קטגוריה:משחקי הסופר קאפ האירופי
קטגוריה:ויאריאל (כדורגל)
קטגוריה:בלפסט: ספורט
קטגוריה:צ'לסי (כדורגל)
קטגוריה:2021 בספורט
קטגוריה:2021 בממלכה המאוחדת
Don't Go (שיר של סקרילקס, ג'סטין ביבר ודון טוליבר)

**Don't Go** (בעברית: **אל תלכי**) הוא שיר של המפיק המוזיקלי האמריקאי סקרילקס, שהוקלט בשיתוף פעולה עם הזמר-יוצר הקנדי ג'סטין ביבר והראפר האמריקאי דון טוליבר.

השיר, שיצא ב-20 באוגוסט 2021, נכתב בידי סקרילקס, ג'סטין ביבר, דון טוליבר, ג'ייסון בויד  וטיישין תומפסון  והופק בידי Harv  וסקרילקס.

## רקע
במהלך ריאיון, כשדיבר על "Don't Go", אמר סקרילקס:  השיר היה אמור לצאת במקור כחלק מאלבום האולפן השישי של ביבר, , אך בסופו של דבר לא היה מוכן בזמן לעריכה הסופית של האלבום, מה שהוביל לכך שהשיר יצא מאוחר יותר כסינגל בפני עצמו.

## הפצה
"Don't Go" הוא שיר בסגנון אר אנד בי ועם יציאתו ב-2 במרץ 2010, נכנס היישר לעשיריה הראשונה במצעדים בניו זילנד, הולנד ויפן, ולעשרים שירים המובילים באוסטרליה.

נכון לשנת 2022 מונה סרטון השיר ביוטיוב כ-29,089,299 צפיות.

## משתתפים

## וידאו קליפ
הווידאו קליפ הנלווה לשיר, בוים על ידי סלומון ליגטלם, והועלה לערוץ היוטיוב של סקרילקס בשידור חי ב-20 באוגוסט 2021. בקליפ נראים ביבר ודון טוליבר שרים ורוקדים במוזיאון לאמנות המציג אמנויות הקשורות אליהם, ולקראת סוף הסרטון דמויותיהם הופכות לדמויות מזהב.

## מיקומי שיא

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי גרגורי היין
קטגוריה:שירים שנכתבו על ידי סקרילקס
קטגוריה:שירים על פרידה
קטגוריה:סינגלים בהוצאת אטלנטיק רקורדס
קרחון וב (ארץ ויקטוריה)

**קרחון וב** (באנגלית: **Webb Glacier**) הוא קרחון הממוקם בארץ ויקטוריה שבאנטארקטיקה.

הקרחון ממוקם בסמוך מצפון להר באסטיון ולשלוחת גיבסון.

הקרחון זורם לכיוון דרום-מזרח, ונשפך אל עמק בארוויק.

## היסטוריה
### מקור השם

שמו של הקרחון ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

הקרחון נקרא על שם פי. אנ. וב (P.N. Webb), אשר, יחד עם בי. סי. מקלווי (B.C. McKelvey), ערכו את המחקר הגאולוגי הראשון באזור זה בעונת המחקר שבין השנים 1957–1958.

לאחר מכן, בעונת המחקר שבין השנים 1958–1959, השתתף וב, מטעם המרכז לחקר אנטארקטיקה של אוניברסיטת ויקטוריה, בחקר עמק רייט.

## ראו גם
* עמק מקלוויי
* שלוחת גיבסון

וב
רנו קנגו

**רנו קנגו** (בצרפתית: **Renault Kangoo**) היא מכונית מסחרית קומפקטית המיוצרת על ידי חברת רנו משנת 1997, בגרסאות אורך ומרכב שונות.
## דור ראשון (1997–2007)
ממוזער|דור ראשון
הדור הראשון הוצג בשנת 1997, עם מגוון רחב של מנועי דיזל ובנזין וגרסאות מרכב שונות.

ממדי הרכב היו קומפקטיים יחסית, עם אורך של כ-4,000 מ"מ, רוחב של 1,663 מ"מ, גובה של 1,827 מ"מ ובסיס גלגלים באורך 2,600 מ"מ.

נפח ההעמסה המרבי עמד על כ-2,600 ליטר.

היצע יחידות ההנעה ששווקו עם הדגם היה רחב, וכלל מנועי בנזין בנפחים של 1.2, 1.4 ו-1.6 ליטר, ועם הספקים של 58, 75 ו-100 כוחות סוס, לצד תיבת הילוכים אוטומטית עם 4 הילוכים ותיבה ידנית עם 6 הילוכים.

לצד אלו הוצעו מנועי הדיזל בנפחים של 1.5 ו-1.9 ליטר עם הספקים של 55, 65 ו-80 כוחות סוס.

בנוסף הוצע הדגם עם שתי יחידות הנעה חשמליות, אחת חשמלית לחלוטין והשנייה נעזרת במנוע-עזר בנזין.

הדגם הוצע גם עם גרסה ארוכה, ועם גרסאות משפחתיות עם מקום לעד 8 נוסעים.

באפריל 2003 עברה הקנגו מתיחת פנים, ששינתה בעיקר את עיצוב החזית.

## דור שני (2007–2021)

הדור השני הוצג בשנת 2007 בתערוכת הרכב בפרנקפורט על בסיס פלטפורמת הדגם הפרטי רנו סניק.

הדור השני הציג גדילה משמעותית בממדים, עם אורך של 4,213 מ"מ, רוחב של 1,829 מ"מ, גובה של 1,801 מ"מ ובסיס גלגלים באורך 2,697 מ"מ.

היצע יחידות ההנעה כלל מנועי דיזל בנפחים של 1.5 ליטר ועם הספקים של 61, 65, 68, 80, 86, 90, 100, 106 ו-110 כוחות סוס, כולם משודכות לתיבת הילוכים ידנית בלבד עם 6 הילוכים.ממוזער|דור שני - מתיחת פנים 2013בנוסף הוצעו מנועי בנזין בנפחים של 1.2 ו-1.6 ליטר עם הספקים של 84, 75, 90, 95, 105 ו-106 כוחות סוס, עם תיבת הילוכים ידנית ותיבה אוטומטית עם 6 הילוכים, ויחידת הנעה חשמלית בהספק של כ-70 כוחות סוס וטווח נסיעה של 170 קילומטרים..

הדור השני של הקנגו הגיע לישראל בנובמבר 2009.

באפריל 2012 חשפה חברת מרצדס-בנץ מכונית מסחרית חדשה בשם "מרצדס-בנץ סיטאן", שפותחה בשיתוף פעולה עם רנו על בסיס פלטפורמת ומכלולי הקנגו.

בינואר 2011 עברה הקנגו מתיחת פנים, שכללה בעיקר את החלפת יחידות התאורה הקדמיות בחדשות ושינויים קלים ביחידות ההנעה.

בתערוכת הרכב הבינלאומית בז'נבה במרץ 2013 חשפה רנו מתיחת פנים נוספת לקנגו, במסגרתה עוצבה מחדש חזית הרכב, תא הנוסעים עודכן ונוספה מערכת בקרת יציבות משודרגת.

## דור שלישי (2021-היום)
באפריל 2019 חשפה רנו דגם קונספט מקדים לקנגו החדשה, וב-1 במאי 2021 נחשפה גרסת הייצור שלה, עם עיצוב חדש לחלוטין ומודרני בהרבה ומערכות בטיחות מתקדמות, כאשר הגרסה המסחרית של הדגם קיבלה את השם "רנו אקספרס".

היצע יחידות ההנעה בדור החדש כולל מנוע טורבו-בנזין בנפח של 1.3 ליטר עם הספקים של 100 ו-130 כוחות סוס לצד תיבת הילוכים אוטומטית עם 7 הילוכים, ומנוע דיזל בנפח של 1.5 ליטר בהספקים של 75, 95 ו-115 כוחות סוס, לצד אותה תיבה אוטומטית.
ממוזער|דור שלישי
הגרסה המסחרית "אקספרס" מוצעת עם תיבת הילוכים ידנית בלבד עם שישה הילוכים.

הדור החדש גדל משמעותית בממדים:

אורך של 4,486 מ"מ, רוחב של 1,919 מ"מ, גובה של 1,838 מ"מ ובסיס גלגלים באורך של 2,716 מ"מ.

בנובמבר 2021 הציגה רנו את הגרסה החשמלית של הקנגו, עם מנוע חשמלי המספק 120 כוחות סוס וטווח נסיעה של כ-300 קילומטרים.

במבחני הבטיחות שערך ארגון הבטיחות **[[יורו NCAP|Euro NCAP]]** קיבלה הקנגו 4 כוכבי בטיחות מתוך 5.

## ראו גם
* סיטרואן ברלינגו
* מרצדס-בנץ סיטאן
## קישורים חיצוניים

* 

## הערות שוליים

קנגו
קטגוריה:מכוניות מסחריות
קטגוריה:דגמי מכוניות שהושקו ב-1997
Turn to You (Mother's Day Dedication)

**Turn to You (Mother's Day Dedication)** (בעברית: **פונה אלייך (הקדשה ל[[יום האם]])**) הוא שיר שבוצע על ידי הזמר-יוצר הקנדי ג'סטין ביבר. השיר נכתב על ידי ג'סטין ביבר, אדם מסינג'ר, נאסרי אטווה , ג'ייקוב פנה וטום סטראהל, והופק על ידי ביבר ומסינג'ר. הוא פורסם כסינגל בודד ב-11 במאי 2012 יומיים לפני יום האם.

## רקע
ב-7 במאי 2012, הודיע הזמר-יוצר ג'סטין ביבר בחשבון הטוויטר שלו שהוא כתב שיר בשם "Turn To You" (בעברית: "פונה אלייך" - הכוונה לאמו) שמוקדש לאמו, פטי מלט. ביבר גם הודיע כי כל ההכנסות שייצברו ממכירת הסינגל השיווקי ייתרמו לצדקה.

השיר היה אמור לצאת במקור כחלק מאלבום האולפן השלישי של ביבר *[[Believe (אלבום של ג'סטין ביבר)|Believe]]* (2012), אך בסופו של דבר לא היה מוכן בזמן לעריכה הסופית של האלבום. המקום זאת יצא מאוחר יותר כסינגל שיווקי של האלבום בפני עצמו וכמחווה לכבוד יום האם, ב-11 במאי, יומיים לפני יום האם 2012, על ידי חברת התקליטים דאף ג'אם.

## כתיבה ולחן
השיר נכתב ברובו על ידי ג'סטין ביבר כהקדשה לאמו ולכבוד יום האם.

"Turn To You" הוא שיר בסגנון טין פופ ואר אנד בי, ומילותיו עוסקות בקשיים שחוותה אמו של ביבר במהלך השנים הקשות שבהן גידלה אותו. הוא מזכיר כיצד היא נאלצה לעבוד בשתי עבודות ואת ההערצה שלו אליה בשל כך. בשיר ביבר מודה לה על מעשיה ומודיע שהאומץ וההקרבה היו שווים את הכל. הוא אומר: 

## מיקומי שיא

## ראו גם
*דיסקוגרפיה של ג'סטין ביבר

## קישורים חיצוניים

* 
* 


## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירי חגים ומועדים
צדביטה אולימפיה

[ממוזער|ההיכל הביתי [סטוז'יצה ארנה בזמן תחרות אגרוף]]
**מועדון הכדורסל צדביטה אולימפיה** (בסלובנית: **Košarkarski klub Cedevita Olimpija**) הוא מועדון כדורסל סלובני מהעיר ליובליאנה המתמודד בליגת העל הסלובנית, ביורוקאפ ובליגה האדריאטית.

המועדון הוקם ב-2019 על ידי איחוד של אולימפיה ליובליאנה הסלובנית וצדביטה זאגרב הקרואטית.

## היסטוריה
מועדון הכדורסל של אולימפיה ליובליאנה הוקם בשנת 1946 כחלק ממועדון הספורט הגדול "סוובודה" (חופש). הקבוצה השתתפה בעבר ב וזכתה ב-6 אליפויות וגביע אחד. בעונת  זכתה ב לאחר ניצחון בגמר על טאו ויטוריה 91–81, ובעונת  ב לאחר ניצחון בגמר על קרקה נובו מסטו 73–59.

צדביטה זאגרב נוסדה ב-1991, וזכתה בארבע אליפויות קרואטיה רצופות בין 2014 ל-2017. כמו כן זכתה הקבוצה בגביע קרשימיר צ'וסיץ', הגביע הקרואטי, חמש פעמים, מהן ארבע רצופות (2012, 2014–2017).

בקיץ 2019 התמזגו שתי הקבוצות ליצירת מועדון חדש מהעיר ליובליאנה.

## תארים והישגים
***[[ליגת העל הסלובנית בכדורסל|הליגה הסלובנית]]**:
**זכיות (4): 2020/21, 2021/22, 2022/23, 2023/2024
***[[הגביע הסלובני בכדורסל|הגביע הסלובני]]**
**זכיות (2): 2022, 2023
לשתי הקבוצות 70 תארים בסך הכל לפני האיחוד (ראו תוארי צדביטה ותוארי אולימפיה)

## שחקני הקבוצה בעבר ובהווה
*  מאיק צירבס
*  יאקה בלאז'יץ'
*  רוקו אוקיץ'

## קישורים חיצוניים

* 
## הערות שוליים

קטגוריה:קבוצות כדורסל סלובניות
קטגוריה:ליובליאנה: מועדוני ספורט
איסאק דה בנקולה

**איסאק דה בנקוֹלֶה** (בצרפתית: **Isaach de Bankolé**; נולד ב- 12 באוגוסט 1957) הוא שחקן צרפתי-אמריקאי שנולד בחוף השנהב.

## ביוגרפיה
איסאק דה בנקולה נולד בשם זכארי בנקולה באביג'אן, חוף השנהב למשפחה ממוצא יורובי שהגיעה מבנין. בשנת 1975 הוא עבר לפריז להשלמת לימודיו. בהמשך הוא למד לתואר שני בפיזיקה ומתמטיקה והוציא רישיון טייס. בהמלצת במאי קולנוע צרפתי הוא למד משחק והחל להופיע בתיאטרון.

הסרט הראשון בהשתתפותו היה Asphalt Warriors שצולם בשנת 1984. בשנת 1986 הוא שיחק בסרט Black Mic-Mac וקיבל על תפקידו את פרס סזאר "לשחקן המבטיח ביותר". בעקבות הצלחה זו הוא פתח בקריירת משחק.

דה בנקולה שיחק במספר סרטים של ג'ים ג'ארמוש כולל "מונית לילה", "גוסט דוג: דרכו של סמוראי". בשנת 1997 הוא עבר לארצות הברית. בנוסף לקולנוע דה בנקולה שיחק במספר סדרות טלוויזיה כולל "הסופרנוס" ו-"24"

בשנת 2005 שיחק בסרט "מנדרליי". בשנת 2006 שיחק בסרט "קזינו רויאל". בשנת 2008 שיחק בסרט "קרב בסיאטל". בשנת 2014 שיחק ב-Where the Road Runs Out, שהיה הסרט הראשון שצולם בגינאה המשוונית. 

בשנת 2018 שיחק דה בנקולה בסרט גיבורי העל "הפנתר השחור" מבית מארוול קומיקס. 

בשנת 2021 הוא שיחק בעונתה השנייה של הסדרה "הסנדק של הארלם".  

בשנת 2022 שיחק בסרט "הפנתר השחור: ואקאנדה לנצח" מבית מארוול קומיקס ובקומדיה הרומנטית "האנשים שאנחנו שונאים בחתונה" של אמזון פריים וידאו. 

בשנת 2024 גילם את גורדון בסרט הדרמה ההיסטורי "הברוטליסט" של בריידי קורביי.   

בשנת 2025 שיחק במיני-סדרת הפשע "משימה" מבית "HBO".    

על פעילותו בקולנוע הוא התקבל ללגיון הכבוד בשנת 2007.

## חיים אישיים
בשנים 2000–2003 היה נשוי לקסנדרה וילסון.

## קישורים חיצוניים

קטגוריה:שחקני קולנוע וטלוויזיה צרפתים
קטגוריה:חוף השנהב: אישים
קטגוריה:זוכי פרס סזאר
קטגוריה:בוגרי אוניברסיטת פריז
קטגוריה:מהגרים לצרפת
קטגוריה:מהגרים מצרפת לארצות הברית
קטגוריה:ילידי 1957
קטגוריה:שחקנים ביקום הקולנועי של מארוול
קרשנג'הרשאן

**קרשנג'הרשאן** (בהונגרית: **Körösnagyharsány**) הוא כפר גדול בנפת שרקד שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בקרשנג'הרשאן נמצא בירידה. בשנת 1990 חיו בכפר 742 תושבים, ובשנת 2021 רק 423 תושבים.

## יהודי קרשנג'הרשאן
היהודים הראשונים הגיעו ליישוב מאוראדיה בסוף המאה ה-17. המצבה הקדומה ביותר של בית הקברות היהודי הקטן ברחוב וארדי בהרסני מתוארכת לשנת 1855, היהודים התיישבו במרכז הכפר, בכיכר קוסות' של היום ובסביבתה, ובנו שם את המסחר ואת ביתם. הקהילה כללה 43 משפחות עשירות ודתיות. בשנת 1944 נרצחו בשואת יהודי הונגריה.

בכפר עדיין נשארו שאריות מקהילת יהודי קרשנג'הרשאן:
* ביתה הגדול של משפחת גרוש הממוקם בכיכר קושוט.
* בית הקברות היהודי הקטן שממוקם ליד בית המטבחיים של היום.
* בית הקברות היהודי הגדול הממוקם בפאתי הכפר, לא רחוק מבית הקברות הציבורי שעדיין נמצא בשימוש היום. המצבות ששרדו נבנו בין השנים 60–1850 ו-1940.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
דה טומאזו

**דה טומאזו ** (באיטלקית:**De Tomaso Automobili**) היא חברה איטלקית לייצור מכוניות ספורט ומכוניות יוקרה שהוקמה במודנה בשנת 1959.

## היסטוריה
החברה הוקמה בשנת 1959 על ידי אלחנדרו דה טומאזו, יליד בואנוס איירס. החברה החלה לפתח מכוניות ספורט ומכוניות יוקרה על בסיס מנועים מתוצרת פורד.  המכונית הראשונה הייתה "דה טומאזו ואלה-לונגה" שייצורה התחיל ב-1964 ונמשך עד לשנת 1968. בתקופה זו נבנו 59 יחידות. בשנת 1967 החל ייצור "דה-טומאזו Mangusta" שנמשך עד לשנת 1971 ובתקופה זו נבנו כ-400 מכוניות.

בשנים 1961–1963 החברה השתתפה במירוץ פורמולה 1 אך ללא הצלחה. לקראת עונת 1970 של פורמולה 1 החברה בנתה מכונית עבור צוות בריטי. המכונית לא הצליחה לסיים ארבע מרוצים ראשונים של העונה. במהלך המירוץ החמישי החלה שרפה ונהג נהרג.

בשנת 1971 החל ייצור "דה-טומאזו פנטרה". בשנים 1971-1973 נבנו מעל ל-6,000 מכוניות. בחלקם הם נבנו על פסי הייצור של יצרן איטלקי Vignale שנכשל כלכלית בייצור מכונית מדגם "Vignale Gamine" ונרכש על ידי דה טומאזו. זמן קצר לאחר מכך בעקבות משבר האנרגיה העולמי של שנת 1973 היקף המכירות ירד לכ-100 מכוניות בשנה בלבד.

בשנת 1973 נרכשה חברה "מוטו גוצי" ובעקבות כך דה טומאזו נכנסה לשוק ייצור אופנועים. בשנים 1976–1993 בבעלות החברה היה גם יצרן איטלקי "מזראטי".

בשנת 1976 נרכשה חברת "אינוצ'נטי". תוכנן דגם של מכונית ספורט Mini de Tomaso שהיה מיוצר עד לשנת 1987 במפעלי אינוצ'נטי. בשנת 1993 אינוצ'נטי נמכר לפיאט.

בנוסף למכוניות ספורט החברה נכנסה לשוק מכוניות יוקרה. בשנת 1971 החל ייצור "דה טומאזו Deauville". הרכב לא הצליח להתחרות עם מכוניות יוקרה מתוצרת גרמניה ונמכרו רק  244 יחידות. בשנת 1972 החל ייצור דה-טומאזו לונגצ'אמפ שנמשך עד לשנת 1989 אך ללא הצלחה יתרה.

בשנות ה-2000 תוכננו מספר דגמים חדשים. כמו כן היה תכנון לבנות מפעל חדש בקלבריה תוך שיתוף פעולה עם יצרן רוסי אוא"ז. התכנון להיה הגיע לכ-10 אלף מכוניות בשנה אך הפרויקט נכשל.

בשנת 2004 החברה הודיע על תחילת הליך של פשיטת רגל אך ייצור מכוניות חדשות נמשך. בשנת 2009 החברה נרכשה על ידי ז'אן מריו רוסוליניו וקיבל עזרה מממשלת איטליה להמשך פעילותה של החברה. בשנת 2012 הוא נעצר והואשם בשימוש לא נכון בתקציבים שקיבל. בשנת 2014 המפעל במודנה הפסיק את פעילותו.

באפריל 2015 בית המשפט הכריז על מכירת החברה למשקיע מהונג קונג תמורת כ-מיליון יורו.

בשנת 2019 הוצג דגם חדש De Tomaso P72 והוכרז שקיימות תוכניות לייצור כ-70 יחידות מדגם זה. בשנת 2022 הוכרז שתייצור צפוי להתחיל במפעל חדש בנורבורינג שבגרמניה.

## תמונות

De_Tomaso_Mangusta_(Kirchzarten)_jm20706.jpg|דה-טומאזו Mangusta
De_Tomaso_Pantera_GT5-S_(7160836758).jpg|דה-טומאזו פנטרה
Guara_2.jpg|גוארה
 Late_de_Tomaso_Longchamp.jpg|דה-טומאזו לונגצ'אמפ
2019_De_Tomaso_P72_5.0.jpg|P72


## קישורים חיצוניים

* 

* מכוניות מתוצרת דה טומאזו
* תיאור מפורט של הדגמים השונים

## הערות שוליים

קטגוריה:יצרני רכב איטלקיים
קטגוריה:יצרני רכבי ספורט
קטגוריה:יצרני רכבי יוקרה
TSN

**TSN** (באוקראינית: **Телевізійна служба новин**; בתרגום חופשי לעברית: "**שירות הטלוויזיה של חדשות**") היא תוכנית חדשות יומית בערוץ 1+1 בהפקת מדיה 1+1 . בימי חול יוצאים לאור עד 8 מהדורות של TSN, בהתאם ליום בשבוע, בשבת ובראשון - אחד בכל פעם. המהדורה העיקרית של TSN היא בערב, ומתחילה ב-19:30.

TSN היא אחת מתוכניות החדשות הפופולריות ביותר באוקראינה. בדצמבר 2012 קבעה התוכנית שיא מוחלט עם נתח קהל של 31.5%. המשמעות היא שכמעט כל מבוגר שלישי באוקראינה צפה ב-TSN.

המהדורה הראשונה של TSN עלתה לאוויר בערוץ 1+1 בערב 1 בינואר 1997 עם המנחה אלה מזור .

העורך הראשי הראשון של TSN מינואר עד דצמבר 1997 היה אלכסנדר טקצ'נקו .

## מגישים
* מריצ'קה פדלקו 
* סביאטוסלב גרינצ'וק
* לידיה טראן 
* נטליה מוסיצ'וק 
* סולומיה ויטביצקה 
* אלה מזור 
* נטליה אוסטרובסקה

## קישורים חיצוניים

*

## הערות שוליים

קטגוריה:אוקראינה: טלוויזיה
ג'וזף מבונג

**ג'וזף אסיין מבונג** (באנגלית: **Joseph Essien Mbong**; נולד ב-15 ביולי 1997) הוא כדורגלן מלטזי יליד ניגריה המשחק בעמדת הקיצוני בחאמרון ספרטנס.

## קריירת מועדונים
מבונג נולד בניגריה ובגיל צעיר היגר עם משפחתו למלטה אחרי שאביו, שהיה כדורגלן עבר הצטרף לפאולה היברניאנס. מבונג הבן, התחיל לשחק כדורגל בקבוצות הצעירות של המועדון. ב-27 באוגוסט 2014 ערך את הופעת הבכורה שלו בקבוצה הבוגרת בניצחון 1-3 נגד סלימה וונדררס. במהלך עונת  הושאל לאינטר זאפרשיץ' מליגת העל הקרואטית, אך לא רשם בה דקות משחק בליגה. ב-7 באפריל 2018 הבקיע את שער הבכורה שלו בקריירה בניצחון 1-3 נגד בירקירקארה.

בקיץ  הצטרף לחאמרון ספרטנס. בעונתו הראשונה במועדון, רשם את עונת השיא שלו כאשר כבש 7 שערים ב-22 משחקי ליגה ואף זכה עם המועדון באליפות מלטה.

ב-16 ביוני 2022 הושאל לעירוני קריית שמונה מליגת העל עד לסיום העונה, עם אופציה לשלוש עונות נוספות. בינואר  עזב את המועדון וחזר למלטה.

## קריירה בינלאומית
בצעירותו, מבונג שיחק בכלל הנבחרות הצעירות של מלטה. ב-29 במאי 2018 ערך את הופעת הבכורה שלו בנבחרת הבוגרת בתיקו 1-1 נגד . ב-24 במרץ 2021 הבקיע את שער הבכורה שלו בנבחרת בהפסד 3-1 ל במסגרת מוקדמות מונדיאל 2022.

## תארים
; היברניאנס
*ליגת העל המלטזית: 
*הסופר קאפ המלטזי: 

; חאמרון ספרטנס
*ליגת העל המלטזית: 

## קישורים חיצוניים

## הערות שוליים

קטגוריה:כדורגלנים מלטזים
קטגוריה:קשרי כדורגל מלטזים
קטגוריה:חלוצי כדורגל מלטזים
קטגוריה:כדורגלני חמרון ספרטנס
קטגוריה:כדורגלני עירוני קריית שמונה
קטגוריה:כדורגלני נבחרת מלטה
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים זרים בישראל
קטגוריה:אישים ממוצא ניגרי
קטגוריה:ילידי 1997